
საქართველოს პრეზიდენტის 
ბრძანებულება №93

2008 წლის 20 თებერვალი 
ქ. თბილისი

საჯარო სამართლის იურიდიული პირის „საზღვარგარეთ მცხოვრებ თანამემამულეებთან ურთიერთობათა საქართველოს ცენტრის“ ლიკვიდაციის შესახებ

„საჯარო სამართლის იურიდიული პირის შესახებ“ საქართველოს კანონის მე-16 და მე-17 მუხლებისა და საქართველოს ზოგადი ადმინისტრაციული კოდექსის 61-ე მუხლის შესაბამისად:

1. ლიკვიდირებულ იქნეს საჯარო სამართლის იურიდიული პირი ,,საზღვარგარეთ მცხოვრებ თანამემამულეებთან ურთიერთობათა საქართველოს ცენტრი“ (შემდეგში – ცენტრი).

2. საქართველოს ლტოლვილთა და განსახლების სამინისტრომ (კ. სუბელიანი) კანონმდებლობით დადგენილი წესით უზრუნველყოს ცენტრის ლიკვიდაციასთან დაკავშირებული შესაბამისი ღონისძიებების განხორციელება.

3. ცენტრის ქონება ლიკვიდაციის შემდეგ გადაეცეს საქართველოს ლტოლვილთა და განსახლების სამინისტროსა და დიასპორის საკითხებში საქართველოს სახელმწიფო მინისტრის აპარატს მოქმედი კანონმდებლობით დადგენილი წესით.

4. ძალადაკარგულად გამოცხადდეს „საჯარო სამართლის იურიდიული პირის ,,საზღვარგარეთ მცხოვრებ თანამემამულეებთან ურთიერთობათა საქართველოს ცენტრის“ შექმნის შესახებ“ საქართველოს პრეზიდენტის 1999 წლის 18 სექტემბრის №554 ბრძანებულება.

5. ეს ბრძანებულება, გარდა მე-4 პუნქტისა, ამოქმედდეს გამოქვეყნებისთანავე.

6. ამ ბრძანებულების მე-4 პუნქტი ამოქმედდეს ცენტრის სალიკვიდაციო ღონისძიებების დასრულებისთანავე.

მ. სააკაშვილი


